Last saved by: Vladimir.Irman

Doložka
vybraných vplyvov

A.1. Názov materiálu: Návrh na vykonanie misie MAAE - Integrované overenie dozornej činnosti (IRRS MAAE) Úradu jadrového dozoru SR v dňoch 28.mája - 08. júna 2012 
 
        Termín začatia a ukončenia PPK: 10.1.2012-23.1.2012  

A.2. Vplyvy:
| Pozitívne | Žiadne | Negatívne
1. Vplyvy na rozpočet verejnej správy | | | x
2. Vplyvy na podnikateľské prostredie – dochádza k zvýšeniu regulačného zaťaženia? | | x |
3. Sociálne vplyvy | | x |
– vplyvy na hospodárenie obyvateľstva, | | |
– sociálnu exklúziu, | | |
– rovnosť príležitostí a rodovú rovnosť a vplyvy na zamestnanosť | | |
4. Vplyvy na životné prostredie | | x |
5. Vplyvy na informatizáciu spoločnosti | | x |

A.3. Poznámky
Náklady na vykonanie misie IRRS MAAE hradí pozývajúca členská krajina. Finančné prostriedky na úhradu nákladov na vykonanie misie sa budú zabezpečovať v rámci rozpočtovej kapitoly ÚJD SR na rok 2012, v ktorej sú vyčlenené finančné prostriedky vo výške 50 000 eur. Tieto finančné prostriedky budú prevedené do Fondu technickej spolupráce MAAE, ktorá v zmysle platných pravidiel je zodpovedná za realizáciu predmetných misií. 
      
A.4. Alternatívne riešenia
Bezpredmetné. 

A.5. Stanovisko gestorov
Ministerstvo hospodárstva SR (Inštitút hospodárskych analýz MH SR) súhlasí s doložkou vybraných vplyvov na podnikateľské prostredie. Zároveň odporúča doplniť do Predkladacej správy krátke zhrnutie vplyvov v súlade s doložkou. (Zaslané e-mailom dňa 16.01.2012).
Stanovisko spracovateľa (ÚJD SR): Uvedené zhrnutie bolo doplnené do Predkladacej správy materiálu.
 
            Ministerstvo životného prostredia SR (Odbor environmentálneho posudzovania EIA/SEA) súhlasí s predloženou doložkou vybraných vplyvov bez pripomienok. (Zaslané e-mailom dňa 17.01.2012).
 
            Ministerstvo práce, sociálnych vecí a rodiny SR (Analytické centrum) súhlasí s doložkou vybraných vplyvov v časti sociálne vplyvy pripravenou k predloženému návrhu. (Zaslané e-mailom dňa 17.01.2012).
 
                Ministerstvo financií SR (Odbor legislatívy, štandardov a bezpečnosti informačných systémov) nemá pripomienky k doložke vybraných vplyvov z hľadiska vplyvov na informatizáciu spoločnosti. (Zaslané e-mailom dňa 18.01.2012).